ఎన్టీఆర్ బయోపిక్ కోసం నిర్మాతగానూ మారుతోన్న బాలకృష్ణ ఇప్పుడు ఈ సినిమాకోసం పక్కా వాస్తుతో ఆఫీస్ను సిద్ధం చేస్తున్నాడట. మరోవైపు తాజాగా ఎస్వీకృష్ణారెడ్డితో ఓ సినిమాకి గ్రీన్ సిగ్నల్ ఇచ్చాడట నటసింహ.ఎన్టీఆర్ బయోపిక్ను ఎంతో ప్రతిష్టాత్మకంగా తీసుకున్నాడు నందమూరి నటసింహ బాలకృష్ణ. ఈ సినిమాకోసం మొదటిసారి నిర్మాతగా మారుతూ 'బ్రహ్మతేజ ప్రొడక్షన్స్' పేరుతో సొంత నిర్మాణ సంస్థను కూడా స్థాపించాడు. ఇక తాజాగా నటరత్న జీవితచరిత్రతో తెరకెక్కే సినిమాకోసం ఆఫీసును స్థాపించబోతున్నాడట. పక్కా వాస్తుతో ఈ కార్యాలయాన్ని సిద్ధం చేస్తున్నాడట బాలయ్య.ప్రస్తుతం కె.ఎస్.రవికుమార్ దర్శకత్వంలో 'జై సింహా' చిత్రంలో నటిస్తోన్న బాలకృష్ణ మరికొన్ని రోజుల్లోనే ఈ చిత్రానికి ప్యాకప్ చెప్పేయబోతున్నాడు. ఇక ఈ సినిమా తర్వాత కొంచెం గ్యాప్ తీసుకుని ఎన్టీఆర్ బయోపిక్కు సంబంధించిన స్క్రిప్ట్ పనులను దగ్గరుండి పరిశీలించి తన తండ్రి జీవిత చరిత్రను పకడ్బంధీగా వెండితెరకు ఎక్కించాలనుకుంటున్నాడు నటసింహ.అయితే తాజాగా 'జై సింహా'కి ఎన్టీఆర్ బయోపిక్కు మధ్య గ్యాప్లో మరో సినిమాను పూర్తిచేస్తే బాగుంటుందని భావిస్తున్నాడట బాలయ్య. ఇటీవలే సీనియర్ డైరెక్టర్ ఎస్వీ కృష్ణారెడ్డి చెప్పిన స్క్రిప్ట్ నచ్చడంతో ఆ చిత్రాన్ని తన 103వ సినిమాగా చేయాలనుకుంటున్నాడట. మరోవైపు ఎన్టీఆర్ బయోపిక్కు దర్శకత్వం వహించే తేజ కూడా ఆ లోపులో వెంకటేశ్ సినిమాను కంప్లీట్ చేస్తాడట. మొత్తంమీద నందమూరి నటసింహ బాలకృష్ణ అస్సలు గ్యాప్ అనేదే లేకుండా వరుస సినిమాలతో హల్చల్ చేయబోతున్నాడన్నమాట.
ntr biopic kosam nirmaatagaanuu maarutonna balakrishna ippudu ee cinemacosam pakka vaastutoe aafiisnu siddham chestunnadata. marovaipu taajaagaa esveekrishnaredditho oo sinimaki green signal ichadata natasimha.ntr bayopiknu entho pratishtaatmakamgaa teesukunnadu nandamuri natasimha balakrishna. ee cinemacosam modatisaari nirmaatagaa maarutuu 'brahmateja productions' paerutho sonta nirmaana samsthanu kuudaa sthaapinchaadu. ika taajaagaa nataratna jeevitacharitrato terakekke cinemacosam aafiisunu sthaapinchabothunnaadata. pakka vaastutoe ee kaaryaalayaanni siddham chestunnadata balayya.prastutam ke.es.ravikumar darsakatvamlo 'jai simha' chitramlo natistonna balakrishna marikonni rojullone ee chitraaniki pyakap cheppeyabotunnadu. ika ee sinima tarvaata konchem gyap teesukuni ntr bayopikku sambandhinchina script panulanu daggarundi pariseelinchi tana tandri jeevita charitranu pakadbandhiigaa venditeraku ekkinchaalanukuntunna natasimha.ayithe taajaagaa 'jai simha'ki ntr bayopikku madhya gyaplo maro sinimaanu poortichesthe baguntundani bhaavistunnaadata balayya. itivale seanier director eswy krishnareddy cheppina script nachadamtho aa chitraanni tana 103va sinimaga cheyalanukuntunnadata. marovaipu ntr bayopikku darsakatvam vahinche teja kuudaa aa lopulo venkatesh sinimaanu complete chestadata. mottammeeda nandamuri natasimha balakrishna assalu gyap anede lekunda varusa cinimaalatoe halchal cheyabotunnadannamata.